סלינה רובינסון

סלינה מיי רובינסון (באנגלית: Selina Mae Robinson; נולדה ב-6 במרץ 1964) היא פוליטיקאית קנדית שנבחרה לפרלמנט של קולומביה הבריטית וכיהנה מ-2013 עד 2024 באופוזיציה, בממשלת מיעוט, בממשלת רוב וכן כעצמאית. שירתה בין היתר כשרת האוצר וכשרה לחינוך על תיכוני, ונחשבה לפוליטיקאית היהודייה הבכירה ביותר בקולומביה הבריטית. רובינסון נולדה במונטריאול שבקנדה בשם סלינה דרדיק. בשנת 1978 עברה משפחתה לריצ'מונד שבוונקובר רבתי. עם סיום התיכון, נסעה לשנה לישראל, שם למדה באולפן והשתתפה בתוכנית "לבנות ולהבנות" להכרת ישראל מתוך שירות קהילתי, סמינרים וטיולים בארץ. בשובה לקנדה עבדה במספר מוסדות יהודיים בוונקובר, תוך כדי לימודיה באוניברסיטת סיימון פרייזר SFU (אנ'), בה השלימה תואר שני בייעוץ פסיכולוגי. מאז 1994 גרה רובינזון עם משפחתה בקוקוויטלם (אנ'), גם היא עיר בוונקובר רבתי. היא עבדה כתרפיסטית משפחתית, גויסה לעבודה בסוכנות השירות למשפחה היהודית, לימים הפכה למנהלת בכירה בסוכנות זו ולאחר מכן נכנסה לפוליטיקה כחברה במועצת העיר קוקוויטלם. ב-2012, בעקבות פרישתה של נציגה ממפלגתה, הכריזה שהיא מתמודדת על מושב בפרלמנט. בליל הבחירות לפרלמנט ב-2013 נראה היה שהובסה, אולם לאחר ספירת פתקי הצבעה מרחוק, ואז ספירה חוזרת שנדרשה כיוון שההפרש בינה לבין המתחרה סטיב קים היה קטן מ-0.2%, התברר כי היא מובילה בהפרש של 41 קולות. בבחירות של 2017, רובינסון שוב התמודדה מול אותו מתחרה כמו בבחירות 2013, אך הפעם זכתה בהפרש של יותר מ-2400 קולות: רובינסון זכתה ב־50% מקולות המצביעים וקים זכה ב-30% מהם. בקדנציה זו מונתה רובינסון לשרת השיכון והנושאים העירוניים בממשלת קולומביה הבריטית החדשה, תחת ראש הממשלה ג'ון הורגן (אנ'). במסגרת תפקידה זה, הציעה לבטל את המע"מ על בניה להשכרה, הצעה שהתממשה שנים מאוחר יותר. באוקטובר 2019 מונתה למינוי זמני גם כשרת שירות לאזרח, עד כניסת שרה קבועה לתפקיד בינואר 2020. לאחר בחירתה מחדש בשנת 2020, בתקופת הקורונה, מינה אותה הורגן לשרת האוצר של הפרובינציה. תקציב 2021-2022 הסתכם ביתרה של 1.3 מיליארד דולר, לעומת התחזית שצפתה גירעון של כ-10 מילון דולר. רובינסון הסבירה שלמרות קשיי הקורונה ואסונות הטבע בשנים אלו, הממשלה השקיעה במקום להצטמצם והאסטרטגיה הוכיחה את עצמה. היא ציינה שחלק מהיתרות יושקעו בפעולות לצמצום האינפלציה ולקידום החינוך, והסבירה כי היתרות נבעו מכך שהפתיחה המחודשת של הכלכלה הגדילה את ההכנסות ממיסים, אוצרות הטבע וחברת הביטוח שבבעלות הפרובינציה הכניסו יותר מהצפוי והממשלה הפדרלית סייעה במענק קורונה חד פעמי. ב-7 בדצמבר 2022, מונתה רובינסון לשרת החינוך העל-תיכוני וההכשרה לעתיד תחת ראש הממשלה הנכנס, דויוד אבי. בתפקיד זה הובילה מה שכונה כמהלך התכנון המשמעותי ביותר בעשור: תוכנית הכשרה עתידית בתנאי שינוי מתמיד, בה שילוב של מלגות קצרות טווח, תוספת של 3000 מקומות בהכשרה בתחומים טכנולוגיים ועוד. באוקטובר 2023, שיבח אותה ראש הממשלה אבי על על מנהיגותה בנושא המלחמה באנטישמיות בפרובינציה. רובינסון גם שימשה כנציגת ראש הממשלה בקשר עם הקהילה היהודית, וסיפרה על כישלון מאמציה לגרום לחבריה בפרלמנט להביע תמיכה בישראל לאחר התקפת חמאס בשבעה באוקטובר ולהילחם באנטישמיות הגואה בעקבות זאת. בעקבות יזמה שקידמה רובינסון, באוקטובר 2023 הפכה קולומביה הבריטית לפרובינציה השנייה בקנדה שמחייבת הכללת יחידת לימוד בנושא השואה בתוכנית הלימודים. רובינסון התמודדה עם ביקורת על הערות שלה במסגרת אירוע של בני-ברית קנדה בסוף ינואר 2024, כאשר התלוננה כי צעירים אינם מבינים שישראל קמה על "פיסת אדמה מחורבנת שלא היה בה שום דבר", כחלק מהסבר שנתנה לגבי בורותו של הדור הצעיר בנושאי היסטוריה של השואה ושל הנסיבות שהובילו להקמת מדינת ישראל. ראש ממשלת קולומביה הבריטית ואחרים גינו את התבטאותה זו ורובינסון התנצלה עליהן מאוחר יותר באותו שבוע. אף על פי שרובינסון הצהירה שהיא מבינה שהצהרותיה תרמו לאסלאמופוביה ולגזענות כלפי פלסטינים והיא מתנדבת לעבור השתלמות בנושא, כתריסר מסגדים והתאגדויות איסלמיות הכריזו כי לא ישתפו פעולה עם מפלגתה לקראת הבחירות באוקטובר 2024, עד שראש הממשלה יפטר את רובינסון. כרזות פרו פלסטיניות הודבקו על קירות משרדה, הפגינו כנגדה והיא אף קיבלה איומים על חייה. ב-1 בפברואר 2024, פדרציית מחנכי ההשכלה הגבוהה של קולומביה הבריטית (FPSE) בשיתוף עם האגודה הקנדית של מורי האוניברסיטה (CAUT), פרסמה הצהרה הקוראת לראש הממשלה דייוויד איבי לקרוא להתפטרותה המיידית של רובינסון. FPSE, בשם 55,000 עובדיה, תיארה את רובינסון כמערערת את העקרונות הדמוקרטיים של חופש הביטוי והחופש האקדמי. קריאה זו נבעה מלחץ ישיר של השרה לפיטוריה של המרצה ד"ר נטלי נייט כיוון שקראה לטבח 7 באוקטובר "מדהים" ו"מבריק", הערות שנתפסו כפוגעות בקהילה היהודית. המחאה נגדה אף הביאה לביטול אירוע התרמה למפלגתה שהיה מתוכנן לקראת הבחירות שיערכו בסתיו 2024. בעקבות לחץ כבד של מוסלמים ונציגי האומות הראשונות, ב-5 בפברואר 2024, הסכימה רובינסון להתפטר מתפקידה כשרת החינוך העל-תיכוני וההכשרה לעתיד. בנאומה האחרון בפרלמנט אמרה כי התבקשה לעזוב את תפקידה כי היא "יהודייה מדי", ואף סיפרה שהתבקשה להסיר שרשרת עם מגן דוד בטענה כי הסמל מקושר לרצח עם. כיוון שהרגישה שמפלגתה אינה תומכת בה ומפגינה מוסר כפול כלפיה, הודיעה רובינסון ב-6 במרץ 2024 על פרישתה ממפלגתה, ועל המשך כהונתה בפרלמנט כנציגה עצמאית. לאחר פרישתה, הזכירה כי אינה מתכוונת להשתתף כמועמדת לפרלמנט בבחירות הבאות, בהמשך 2024. נישאה לדן רובינסון בשנת 1987 ולהם שני ילדים, בן ובת. אובחנה בסרטן מעיים נדיר ב-2006, ולאחר שהחלימה מהמקרה הראשון אובחנה שוב בינואר 2023 עם שובו של אותו סרטן, ודיווחה על החלמתה המחודשת באוקטובר אותה שנה. ב-2001, כאשר ילדיה הביולוגיים היו בני 11 ו-9 שנים, ילדה תינוק בפונדקאות אלטרואיסטית עבור חברתה לעבודה. באותה תקופה לא ניתן היה לעבור את ההליך בקולומביה הבריטית ולכן עברה אותו במרפאת פוריות בקלגרי שבפרובינציה השכנה אלברטה. בשנים הבאות הייתה רובינסון חלק ממאבק משפטי תקדימי לשינוי החוק בקולומביה הבריטית, כיוון שעל פי החוק הייתה נאלצה לרשום את היילוד כבנה, אף על פי שלא היה קשר גנטי בניהם. טיעוניה, בהם בין היתר טענה לאפליה לעומת גברים כי עבורם אבהות נקבעת משיקולים גנטיים וכן שהיא נאלצת לשקר במסמך רשמי ולומר כי היא אימו של התינוק, התקבלו, והחוק, ואיתו הרישום בתעודת הלידה, שונו בעקבות זאת. מדיה וקבצים בנושא סלינה רובינסון בוויקישיתוף Charlie Smith, NDP candidate Selina Robinson wins in Coquitlam-Maillardville after final votes tallied, The Georgia Straight, ‏2013-05-27 (באנגלית) Former cabinet minister Selina Robinson resigns from NDP caucus, cbc.ca, ‏6 במרץ 2024 Selina Robinson farewell speech: a wild 11 years - Island Social Trends, Island Social Trends, ‏9 במאי 2024 Justine Hunter, Mike Hager, Senior B.C. minister Selina Robinson removed from cabinet for saying Israel founded on ‘crappy piece of land’, The Globe and Mail, ‏5 בפברואר 2024 Pat Johnson, NDP values in kishkes, jewishindependent.ca, ‏2017-04-28 (באנגלית) Selina Robinson - Jewish Museum and Archives of BC, archives.jewishmuseum.ca Coquitlam MLA’s role is building strong communities, Tri-City News, ‏2022-09-27 (באנגלית) Robinson to run provincially, Tri-City News, ‏24 בספטמבר 2012 UPDATED: Selina Robinson wins MLA seat, Tri-City News, ‏5 ביוני 2013 "#bcelxn17: Coquitlam-Maillardville: NDP's Robinson avoids repeat of 2013 recount with win over Kim" (בCanadian English). Tri-City News. 2017-05-09. נבדק ב-2022-12-15. Office of the Premier, Premier John Horgan announces new cabinet to build a better B.C. | BC Gov News, news.gov.bc.ca, ‏2017-07-18 (באנגלית) Minister Selina Robinson: true grit & big picture - Island Social Trends, Island Social Trends, ‏20 באוקטובר 2023 B.C. premier announces minor cabinet shuffle, Business in Vancouver, ‏2020-01-22 (באנגלית) Bethany Lindsay, New faces join B.C.'s new cabinet, while stalwarts stay on in key roles, CBC News, ‏26 בנובמבר 2020 The Canadian Press, B.C. posts $1.3B budget surplus for 2021-22, in contrast to earlier forecast of large deficit, CBC, ‏30 באוגוסט 2022 Dirk Meissner, Finance minister out in B.C. cabinet shuffle, Canada's National Observer, ‏2022-12-08 (באנגלית) 'I know people hate me because I'm Jewish,' Selina Robinson says after party exit, Tri-City News, ‏7 במרץ 2024 Author Pat Johnson, Students to learn of Holocaust, ‏2023-11-10 (ב־Canadian English) Selina Robinson under fire for calling Gaza ‘a crappy piece of land’, The Chilliwack Progress, ‏1 בפברואר 2024 יואב קרני, וושינגטון, ‏ארץ קטנה מחליטה שאפשר גם בלי דמוקרטיה ומלחמת חאבייר מירושלים, באתר גלובס, 8 בפברואר 2024 יענקי פרבר, תקפה את הפלסטינים, קיבלה איומי מוות ונאלצה להתפטר, באתר בחדרי חרדים, 14 בפברואר 2024 FPSE Calls for Immediate Resignation of the Minister of Post-Secondary Education and Future Skills, fpse (ב־Canadian English) לימור שמואל פרידמן, בחסות המלחמה בעזה, האנטי־ציונות זוכה לרוח גבית בקנדה, באתר הארץ, ‏27 במאי 2024 Katie DeRosa, For Selina Robinson, second cancer diagnosis is just an 'ordinary day', vancouversun, ‏10 בפברואר 2023 B.C. cabinet minister says her cancer has returned, but she's 'conﬁdent' she will be ﬁne, CBC, ‏7 בפברואר 2023 Lori Culbert, Surrogacies on the rise two decades after trailblazer Selina Robinson carried baby for friend, vancouversun.com, ‏20 באפריל 2018 The thing Selina did for love, Tri-City News, ‏2011-05-18 (באנגלית)